Namibië laat Uruguay harde bene kou | Maroela Media
Namibië laat Uruguay harde bene kou
ʼn Begeesterde Namibië het Uruguay harde bene laat kou in die tweede toets in die reeks tussen dié twee lande Saterdag in Windhoek.
Die Kiewiete moes hul storie ken om die kragmeting met 39-34 te wen, nadat hulle die eerste toets oortuigend met 52-36 ingepalm het.
Die rustydtelling Saterdag was 17-17, en die besoekers was sowat tien minute voor die einde nog met 14 punte voor.
Namibië het kwaai teruggeveg, en die agterstand tot 34-36 laat krimp, voordat Uruguay teen die einde nog ʼn strafdoel behaal het.
Darryl de la Harpe, die Biltongboere se veteraansenter, het twee van sy span se drieë gedruk, en Christo van der Merwe, Orbert Nortjé en JC Greyling het elk een keer agter die doellyn gaan kuier.
Cliven Loubser het met twee doelskoppe en ʼn strafdoel geslaag, en Theuns Kotzé met ʼn doelskop.
Dié reeks was die eerste keer dat Namibië en Uruguay op die rugbyveld slaags was.
Naweek-toetse onderstreep SA se gesukkel
Waar was ie jare toe Namibie nog ‘n krag was in rugby? So hulle kan nie eers Uruguay klop nie, laagenoemde is ‘n klomp amateurs sover ek weet.
Bollie. Daar is twee goed wat Namibiers omkrap. As mense hier kom en kla ons land is droog of neuk met ons Rugby. Nam het maar 2.5 mil mense in totaal. Die rugbyspelers is gesaai oor die ylbevolkte land en sommige spelers moet honderde km ry net om te oefen. Nam lewer wel puik spelers op soos Jaques Burger, Torsten van Jaarsveld en ander. Die beste Springbok ooit kom uit ons land. JAN ELLIS. Voor jy oordeel kom kuier hier en sien met watse mense jy te doen het. Ons spelers word nie betaal nie en ons Regering meng nie… Lees meer »
Nog iets Bollie
Ons Staatspresident was lank die beskermheer van Nam Rugby in sy privaat hoedanigheid.
Hy het gereeld op n Saterdag middag by die Stadion aangekom en tussen die toeskouers gesit. Dis nou in sy Denim broek en hemp sonder lyfwagte. Wat kan die bevolking en die spelers nou meer inspireer.
Dink nie Zuma is in dieselfde liga nie.
@Stephen Namibia, touché. Hoe lekker laat kyk hy bollie op sy neus, net omdat hy so lekker bollie praat. En nog iets bollie: ons Namibiërs staan bymekaar en is positief oor ons land en oor mekaar.
Ha, ha. In my Army jare daar in ou SWA het ek saam en teen ouens soos Gerhard Mans, die Stoops, ens. gespeel. Hulle was nog goeie spelers wat selfs in ‘n stadium in die A-afdeling van die Curriebeker gespeel het. Kyk hoe lyk julle rugby nou, wat ‘n verval. Waar is julle Jan Ellisse nou? Foeitog, Uruguay (hel, ek moes nou eers kyk of ek dit reg gespel het). Ai, ai.